**KÖZÚTKEZELŐI HOZZÁJÁRULÁS**

Közútkezelői hozzájárulás beszerzése szükséges bármely, a közutat érintő – nem közlekedési – tevékenység, építési munka folytatásához a közút területén, berendezési sávjában, a közút határain belül.

Közútkezelő hozzájárulás megkérése szükséges az alábbi (leggyakoribb) esetekben:

* **közutat érintő közmű bekötések, közműépítések**, nyomvonal jellegű építmények elhelyezése, a közutat érintő építési munkák, burkolatbontási munkálatok
* **útcsatlakozás, gépkocsibejáró létesítése**
* **behajtási engedély / útvonalengedély iránti kérelem**

A közútkezelői hozzájárulás iránti kérelmet a szükséges mellékletekkel a közutat érintő munkálatok/használat megkezdése előtt 15 nappal, írásban kell benyújtani a Rácalmási Polgármesteri Hivatalhoz. A kérelmezett munka/használat csak a hozzájárulás birtokában kezdhető meg.

**Illetékességi terület:**

Rácalmás Város helyi - önkormányzati tulajdonban és kezelésben lévő – közútjai

**Benyújtandó dokumentumok:**

* **Kérelem** - formanyomtatvány
* **Mellékletek** – a kérelem tárgyától függően csatolandó:

Engedélyezési tervdokumentáció (közműfektetések, útcsatlakozások, kapubejáró, járdaépítés,); a dokumentációhoz csatolni kell a szükséges közműnyilatkozatokat

**Eljárás megindítása:**

Az eljárás megindítása kérelemmel történik, melyet mellékleteivel együtt a Rácalmási Polgármesteri Hivatalban kell benyújtani ügyfélfogadási időben személyesen, vagy postai úton (2459 Rácalmás, Szigetfő u. 11-13.); illetve - amennyiben a kérelmező rendelkezik Ügyfélkapuval – a kérelem elektronikus úton is benyújtható: e-Papíron vagy hivatali kapun keresztül (RACONK KRID: 156268708)

**Az eljárás illetékmentes.**

**Ügyintézési határidő:** 21 nap

**A kérelmező tudomásul veszi:**

* A kérelem benyújtása nem jogosítja fel a munkavégzésre;
* A tényleges munkavégzés megkezdése előtt legalább 21 nappal munkakezdési hozzájárulást kell kérnie;
* Az engedély nem pótolja a jogszabályban előírt egyéb hatósági, szakhatósági engedélyek, hozzájárulások, nyilatkozatok beszerzését;
* Az engedély a kérelem, és annak mellékleteként csatolt tervek alapján kerül kiállításra, minden, az abban foglaltaktól eltérő kialakítás engedély nélküli munkavégzésnek minősül;
* Az engedély a kiadástól számított 1 évig érvényes, azt követően újabb kérelemmel kell fordulni az Önkormányzathoz.

**Vonatkozó jogszabályok:**

* *1988.évi I. törvény a közúti közlekedésről; a végrehajtására kiadott 30/1988. (IV.21.) MT. Rendelet*
* *5/2004 (I.28.) GKM rendelet a helyi közutak kezelésének szakmai szabályairól*
* *20/1984. (XII.1.) KM. rendelet az utak forgalomszabályozásáról és a közúti jelzések elhelyezéséről*
* *19/1994. (V.31.) KHVM rendelet a közutak igazgatásáról*
* *3/2001. (I.31.) KöViM rendelete a közutakon végzett munkák elkorlátozásáról és forgalombiztonság követelményeiről*